2. fejezet

Ahogy végig sétált az utcán, többször is megfordultak utána az emberek, és sugdolózni kezdtek. Kezdte feszélyezni a dolog, sejtette, hogy miről lehet szó. Idegessé tette, hogy mindenki összesúg a háta mögött. Mintha újra átélte volna azokat az időket, amikor még csak egy árva kölyök volt, akit mindenki gyűlölt olyanért, amiről nem tehetett, a benne megbúvó démonról.

Megpróbált nem venni tudomást a környezetéről, de egyenesen az idegeire mentek az emberek.

* Befejeztétek? – zendült fel egy hang Naruto mellett.

A járókelők zokon vették a kérdést, és úgy téve, mintha misem történt volna, mindenki elsietett a maga kis dolgára.

* Kösz – pillantott hálásan a férfira.
* Már kezdtek idegesíteni – vont vállat, és rágyújtott egy cigarettára.
* Nekem mondod? Mintha újra gyerek lettem volna – borult be a tekintete.
* De nem vagy az – fújta ki a füstöt.
* Francba már, Shikamaru! – legyezett maga körül köhögve Naruto. – Mi a fenéért kell bagóznod?
* Apám! Még te teszel nekem szemrehányást? Nem én flangálok egy erotikus könyvvel a zsebemben – célzott a kis könyvecskére, ami félig kilógott az Uzumaki zsebéből. – Ahogy neked az a könyv, ugyan úgy nekem is ez az egy, ami megmaradt a mesteremből.
* Ja persze, Asuma is nagy füstgép volt. – tudatosult Narutóban a borostás férfi legnagyobb szenvedélye. – Szép kis örökséget hagytak ránk! – csóválta meg a fejét rosszallóan, mégis mosolyogva tolta vissza a zsebébe a könyvet.
* Ez van. Már azon se lepődnék meg, ha könyvírásra adnád a fejed.
* Nincs az-az isten – intette le a Narát.
* Sose tudhatod. Lehet, hogy párév múlva te fogsz kukkolni a fürdőknél, és Konohamaru fog bakot tartani neked. – mutatott a felhők felé, mintha csak a jövőt akarta volna vázolni.
* Kétlem, más jövőt szemeltem ki magamnak.
* Pedig elég jó úton haladsz, hogy a nyomdokaiba lépj. Igaz, sanin már nem lehetsz, ahhoz kissé túlkésőn születtél, és rossz helyen. De a híred már így is bejárta a környező országokat. Naruto Uzumaki, aki félelmet félre dobva, bátran vetette bele magát a csaták csatájába! Démonokkal paktált le, az életét kockára tette, csakhogy megmentse az öt nemzetet! – harsogta. – Nos, valami ilyesmi lehet az, amit mondanak – fújta ki elégedetten a füstöt.
* Túlzásokba esnek – vont vállat lemondóan Naruto.

Tisztában volt vele, tény és való volt, amit Shkamaru mondott nem volt badarság. Ő is hallott már efféle szóbeszédeket, a legjobban azt szerette az egészben, amikor kicsit feltuningolva, kiszínezve is hallhatta.

* Merre tartasz?
* Csak lófrálok, aztán megyek az öreglányhoz. És te?
* Hinatát kell meglátogatnom.
* Hogy hogy „kell” ?
* Temari és Hinata jó barátok lettek a háború alatt, és most, hogy terhes, Temari eljött meglátogatni őt, és magával rángat engem is – meresztette szemeit az égre, érthetően jelezve abbeli szándékát, hogy szívesebben heverészne egy tetőn, az eget bámulva.
* Sakura is elmegy meglátogatni, de nem hívott magával – jegyezte meg.
* Mázlista.
* Ahogy vesszük – vont vállat.
* Tudod, mit akar Tsunade ?
* Fogalmam sincs, de Kiba szerint pletykálgatnak ezt-azt. És lehet benne valami – sandított a sarokban meghúzódó pletykafészkekre.
* Ja. Én is hallottam pár dolgot.
* Miket?
* Például hogy egy életveszélyes küldetésre akar küldeni. Elvileg az egyik anbu harcos tudja, miről van szó. Azt rebesgetik, hogy már hetek óta megszületett a döntés, és a fickó egy vidám éjszaka után kifecsegte a dolog egy részét. De kitudja, mi lehet a valós alap? Azóta már több változat is kering a faluban.
* Én miért maradok ki mindenből? – kérte számon Shikamarun.
* Talán mert Sakurával vagy folyton, vagy küldetésen. Mióta Sasuke újra olajra lépett, és te pátyolgatni kezdted Sakurát, azóta, nos, hogy is mondjam... Megszűntél létezni a külvilág számára.
* Gondolod?
* Ember, én tudom.
* Mit javasolsz? Mit tegyek?
* Lépj arrébb Sakura szoknyája mellől. Már túl van a dolgon, nem mellesleg, felnőtt férfi vagy, kell egy kis szabadtér neked is.
* Nem tehetem meg – sóhajtott lemondóan, a reggeli kis balesetre gondolva.
* Baj van? – tanulmányozta a szőke megfáradt, aggodalmas arcát.
* Fogalmam sincs – tárta szét a karját tanácstalanul az Uzumaki. – Eddig minden oké volt, de reggel rosszul lett és hányt. Állítólag a lejárt kávé miatt. De én is ittam abból a löttyből, és semmi bajom sincs – mutatott végig magán bizonyítékul.
* És ha terhes?
* Ja – bólintott Naruto. – Ez már nekem is eszembe jutott. De tudod, Sakura nem akar gyereket, és amikor szóba hoztam, irtó dühös lett. Csoda hogy élek.
* Akkor viszont, lehet, hogy csak elkapott valami nyavalyát.
* Remélem. Tudod, amikor felvetettem, hogy fel kéne hívnunk Tsunadét, ideges lett, és közölte, hogy ő is orvos.
* Passzolom. De bármi baja is legyen, az elmondásodból ítélve, ő tudja mi lehet az. Vagy legalábbis sejti, és nem akarja, hogy te tudj róla.
* Gondolod? – töprengett el Naruto. – Nem, lehetetlen. Miért hallgatna el egy ilyen fontos dolgot?
* Barátom, a nők kifürkészhetetlenek. Törődj bele.
* Kösz a jó tanácsot – szontyolodott el Naruto.
* Fel a fejjel, apuskám. A legrosszabb, ami megtörténhet, mi lehet? Ne aggódj, Sakura nem kislány már. Ha valamit el akar mondani, elfogja, de ha sokáig hallgat, én a helyedben utána járnék.
* Nyomozzak Sakura után? Nem, nincs az az isten.
* Te tudod – vont vállat közömbösen Shikamaru és eldobta a csikket.
* Hülyeség. Lemerem fogadni, hogy még ma megtudom.
* Akarod, hogy jósoljak neked? – terelte el a témát, miközben az öngyújtójával kezdett el játszadozni.
* Mi van, felcsaptál jósnak? Nem elég a küldetésekből befolyó összeg? – vigyorodott el sunyin Naruto.
* Nemet fogsz mondani – nyúlt a zsebébe elővéve a cigarettás dobozt.
* Mi van? – értetlenkedett.
* Kérsz egy szálat?
* Nem, kösz.
* Tagadni fogsz.
* Heh?
* Te szeretnéd, ha gyereketek születne.
* Megőrültél? Dehogy is! Sakura nem akarja, így hát, én sem.
* És most, erős fájdalmas fogsz érezni.
* Miről karattyolsz? Nem fáj sem... Francba már Shikamaru! – dörzsölte a karját, ahol hozzá ért a forró öngyújtó. – Befejeznéd végre? Jósolsz te a nagy francokat! Csak azt mondod el, ami épp történik!

Shikamaru szórakozottan vállat vont és rágyújtott egy újabb szálra.

* Ahogy vesszük.
* Fenébe, ennyire unatkozol? Keress magadnak egy hobbit!
* Ne parádéz. Egy kis móka mindenkinek kijár.
* De ne az én káromra!
* Lassan dél van, szerintem indulj el Tsunadéhoz és vess véget a pletykálkodásnak. – ajánlotta.
* Most hogy mondod – pillantott az órájára.
* Később még úgy is összefutunk – intett búcsút Shikamaru. – Aztán ne felejts el beszámolni.
* Oké – intett neki Naruto, majd a Hokage irodája felé vette az irányt.